ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶክተር ቴድሮስ ኣድሓኖም ደሃይ ኣብ ትግራይ ዘለዉ ስድርኡ ከምዘይፈልጥ ተዛሪቡ 29 ታሕሳስ 2020 ምንጪ ስእሊ, Getty Images ሓላፊ ትካል ጥዕና ዓለም ዶክተር ቴድሮስ ኣድሓኖም፡ ብሰንኪ’ቲ ኣብ ትግራይ ዘጋጠመ ቅልውላው፡ ደሃይ ኣብ ትግራይ ዘለዉ ስድርኡ ከምዘይረኸበ ተዛሪቡ። ዶክተር ቴድሮስ ነዚ ዝበለ፡ ትማሊ ሰኑይ ብዛዕባ ኮቪድ-19 ዝምልከት ናይ ዓመተ 2020 ናይ መወዳእታ መብርሂኡ ክህብ እንከሎ እዩ። ንሱ ኣብ መግለጺኡ፡ 2020 ብሰንኪ ለበዳ ኮሮናቫይረስ ንዓለምና በዳሂ ዓመት ምንባሩ ገሊጹ። ንዕኡ ብውልቁ ግን ዝያዳ በዳሂ ምንባሩ እዩ ተዛሪቡ። "ካብ ኮቪድ ብተወሳኺ፡ 2020 ንዓይ ኣዝዩ ከቢድ እዩ ነይሩ፤ ምኽንያቱ ኸኣ ሃገረይ ኣብ ጸገም እያ ዘላ” ኢሉ። እቲ ቅልውላው “ይገድድ” ምህላዉ ድማ እዩ ተዛሪቡ። ፈደራላዊ መንግስቲ ኢትዮጵያን ክልል ትግራይን: ብፖለቲካውን ሕገመንግስታውን ጉዳያት ንነዊሕ እዋን ክተፋነኑ ድሕሪ ምጽንሖም፡ ብ 3 ሕዳር ለይቲ፡ ሓይልታት ጸጥታ ትግራይ ንመዓስከራት ናይቲ ኣብቲ ክልል ዓስኪሩ ዝነበረ ክፋል ሰራዊት ኢትዮጵያ ኣጥቂዖም ክብል ቀዳማይ ሚኒስተር አብዪ ኣሕመድ ድሕሪ ምኽሳሱ፡ ናብ ቅሉዕ ጎነጽ ኣምሪሖም። ብሰንኪ’ቲ ጎንጺ ድማ ብዓሰርተታት ኣሸሓት ዝቑጸሩ ሰባት፡ ቤት ንብረቶም ገዲፎም ዶብ ሰጊሮም ናብ ሱዳን ክስደዱ ተገዲዶም እዮም። ‘ሲቪላውያን ብጃምላ ተቐቲሎም’ ክብል ኣምነስቲ ኢንተርናሽናል ገሊጹ ቅልውላው ትግራይ፡ ተራ ኤርትራ ኣብ ግጭት ኢትዮጵያ ቅልውላዉ ትግራይ፡ 'ገበናት ኲናት' ተፈጺሙ ክኸውን ከምዝኽእል ሕቡራት ሃገራት ኣጠንቂቑ ብዛዕባ ስድርኡ እንታይ እዩ ኢሉ?
